b'\n_START_ARTICLE_\nV\xc3\xadctor Bastos\n_START_PARAGRAPH_\nAnt\xc3\xb3nio V\xc3\xadctor de Figueiredo Bastos (25. januar 1832 i Lissabon \xe2\x80\x93 1894) var en portugisisk billedhugger og maler._NEWLINE_Han blev uddannet p\xc3\xa5 det derv\xc3\xa6rende akademi og blev i 1860 professor i billedhuggerkunst. Det var s\xc3\xa6rlig forskellige gode kultegninger, der var med til at g\xc3\xb8re ham ber\xc3\xb8mt i hans samtid._NEWLINE_I 1861 foretog han en l\xc3\xa6ngere studierejse for staten til Frankrig, England, Italien og Spanien og fandt ved sin hjemkomst rig besk\xc3\xa6ftigelse som billedhugger. Han har s\xc3\xa5ledes udf\xc3\xb8rt en del st\xc3\xb8rre, monumentale v\xc3\xa6rker, som bronzestatuen af Camoens, omgivet af otte allegoriske figurer (Lissabon 1867), statue i marmor af Dom Pedro V for Castelho de Vide, bronzestatuen af Magalh\xc3\xa3es (i Lissabon 1873), seks store marmorstatuer til Triumfbuen p\xc3\xa5 handelspladsen i Lissabon samt en statue af General das Antas m.m.'